# Website-indstillinger

1. [Udseende](website-settings#udseende)
1. [Opsætning](website-settings#opsætning)
1. [Plugins](website-settings#plugins)

Under Website-indstillinger kan du konfigurere det udseende og de oplysningerne, der findes på de læser-vendte websider; opsætte dit website’s sprog, vælge arkiveringsindstillinger og installere og aktivere plugins. Se [Learning OJS 3: Website Settings] (https://docs.pkp.sfu.ca/learning-ojs/en/settings-website) for mere detaljerede oplysninger. Der kan være flere faneblade under denne menu, hvis du har aktiveret specifikke plugins, som f.eks. Statisk side-plugin.

## <a name="udseende"></a>Udseende
Her kan du ændre udseendet på dit website, herunder upload af billeder og valg af tema.

### Tema
For at ændre det overordnede design af dit websted skal du vælge et nyt tema. Websitets udseende skifter, men indholdet ændres ikke. Du kan roligt ændre temaer for at prøve dem af.

Nogle temaer giver dig mulighed for at konfigurere farver, men normalt skal du, hvis du vil ændre skrifttyper, farver eller andre dele af designet, uploade dit eget specifikke stylesheet.

### Opsætning
Upload et logo; indtast indhold, der vil blive vist nederst på websiderne og markér de elementer, som du vil have vist eller ikke vist i sidemenuen.

### Udvidet
Upload dit eget CSS stylesheet og et favicon.

## <a name="opsætning"></a>Opsætning

### Information
Du kan tilføje oplysninger om dit tidsskrift henvendt til bestemte brugergrupper. Det vil fremstå som links i sidemenuen, hvis **Informationsblok** er aktiveret under **Sidemenu-indstillinger**.

### Sprog
Sprog, der er blevet installeret på dit website af en administrator, kan aktiveres til brugergrænsefladen (UI), til formularer og til indsendelser.
* Hvis du afkrydser **UI** ud for et sprog, vil front- og backend-grænsefladen være tilgængelig på dette sprog
* Hvis du afkrydser **Formularer**, vil du være i stand til at udfylde eventuelle formularer eller felter i backend/betjeningspanel med indhold på det pågældende sprog
* Hvis du afkrydser **Indsendelser**, vil brugerne være i stand til at foretage en indsendelse og indsende metadata på det pågældende sprog
* **Primært sprog** er det sprog, som dit website først vil blive fremvist på for brugerne. Hvis du har aktiveret andre sprog under **brugergrænsefladen (UI)**, kan brugeren vælge et andet sprog via sprogvælgerblokken.

### Navigationmenuer
Redigér de eksisterende navigationsmenuer på dit website. Du kan tilføje og fjerne elementer og hente dem tilbage igen. Du kan også oprette brugerdefinerede menupunkter, der linker til sider på dit website eller til et andet website eller endda tilføje en ny brugerdefineret menu.

### Meddelelser
Opret meddelelser eller meddelelsestyper, der skal vises på dit websites startside eller skal sendes til alle dine læsere.

## <a name="plugins"></a>Plugins
Plugins udvider funktionaliteten af OJS og giver programmet mulighed for at interagere med eksterne værktøjer og tjenester. Installerede plugins kan aktiveres og konfigureres, eller du kan installere yderligere plugins fra **Plugin-samling**.

